钦定古今图书集成/理学汇编/学行典/第217卷 > 郑封〈子庚锡〉
## 钦定古今图书集成/理学汇编/学行典/第217卷 > 郑封〈子庚锡〉

按《开封府志》：“郑封，字大野，甲戌进士。丁父艰，早暮泣
号，三年不会宾客。服阕不补官，后奉母命始仕。及母
卒，绝意仕进。贼临城下，以守城功，上台交章荐之，授
御史，巡视北城。癸未，巡按粤西。及抵任，闻京城失守，
即气绝欲死。仲子庚锡，万里奔趋，劝令北返，封不从，
削发为僧，未几卒。庚锡哀恸其父，抱尸而哭，八日绝”
食，相继卒。僧铁船葬于梧州之“长老寨。”